Miljø

Skrivelser adresseres hertil, ikke til navngivne personer

Brøndby Fjernvarme A.m.b.a

Kirkebjergbjerg Allé 92a

2605 Brøndby

Dato Vort j. nr. Brev nr. Sagsbehandler Lokal tlf. nr.

26-11-2009 153-2009-28318 KBE 43282703

**Påbud om ændrede vilkår for Brøndby Strand Varmecentral, Daruplund 60, 2660 Brøndby Strand, cvr. nr. 33269315, p.nr. 1003039578.**

Hermed sendes det endelige påbud om vilkårsændringer.

Varslet om påbud om ændrede vilkår blev annonceret i Folkebladet den 28.10.2009 iht. Godkendelsesbekendtgørelsens § 20 stk. 2.

Vi har ikke modtaget nogen indsigelser mod de varslede vilkår, hverken fra jer eller andre. Derfor er påbudet uændret fra påbudsvarslet.

Brøndby Strand Varmecentral er en (i)- mærket virksomhed og skal regelmæssigt revurderes af tilsynsmyndigheden[[1]](#footnote-1). Revurderingen skal iht. Godkendelsesbekendtgørelsens2 § 18 ske mindst hvert 10. år og første gang efter 8 år. Virksomheden skal revurderes næste gang senest i 2019, med mindre ny lovgivning ændrer på dette.

Indledningen af revurderingen blev annonceret i Folkebladet den 3. juni 2009 i henhold til § 12 i Godkendelsesbekendtgørelsen. Kommunen har efterfølgende ikke modtaget henvendelser.

Hensigten med denne revurdering er at opdatere miljøkravene til virksomheden i lyset af den udvikling, der er sket siden miljøgodkendelsen blev meddelt. Den gennemførte revurdering giver anledning til, at Brøndby Kommune ændrer visse vilkår i godkendelsen. Endvidere er forældede vilkår sløjfet.

De vilkår, som ikke ændres i den eksisterende miljøgodkendelse overføres til denne afgørelse, således at alle gældende vilkår er samlet i dette dokument. Vilkår som ændres ved påbud efter Miljøbeskyttelseslovens § 41, er anført med *kursiv*.

De væsentligste ændringer er et nyt vilkår på grænseværdien for NOx på gasfyrede kedler. Den er i henhold til den nyeste bekendtgørelse ændret fra 350 mg/Nm3 til 300 mg/Nm3 [[2]](#footnote-2).

Der er også tilføjet et emissionsvilkår omkring CO, for at give mulighed for en modernisering af overvågningen.

Desuden er der tilføjet vilkår omkring tankanlæg og afløb, for at forebygge forurening af jord og kloak (som ikke er anført i miljøgodkendelsen).

**Brøndby Kommune har truffet afgørelse om, atBrøndby Strand Varmecentral fortsat drives, men på følgende vilkår:**

1. **Luft**

## 1.1 Indretning og driftsvilkår

* Røggasserne fra varmeværket skal emitteres til omgivelserne via varmeværkets skorsten på 125 meter.
* Røggasserne fra varmeværket skal afkastes til atmosfæren med en hastighed på mindst 8 m/s.

**1.2. Luftemissionsvilkår**

Følgende grænseværdier skal overholdes ved maksimal drift:

Oliefyrede kedler:

|  |  |  |
| --- | --- | --- |
| Stof | Emissionsgrænseværdi | Immision (B-værdi) |
| Støv | 50 mg/Nm3 | - |
| SO2 | 1700 mg/Nm3 | 0,25 mg/m3 |
| NOx | 450 mg/Nm3 | 0,125 mg/m3 |

Gasfyret kedel:

|  |  |  |
| --- | --- | --- |
| Stof | Emissionsgrænseværdi | Immision (B-værdi) |
| Støv | 5 mg/Nm3 | - |
| SO2 | 35 mg/Nm3 | 0,25 mg/m3 |
| NOx | *300 mg/Nm3* | 0,125 mg/m3 |

De angivne emissionsgrænseværdier for SO2 og NOx skal kontrolleres ved et iltindhold på 3 % og tør røggas.

* B-værdierne skal kunne overholdes i de omkringliggende bebyggelser i de aktuelle receptorhøjder fastsat efter gældende regler.
* Brænderne på oliekedlerne skal kunne brænde med en CO2 % i røggassen på mere end 11% svarende til 6% O2, uden at sodtallet (Bacharachs) bliver større end 2.
* *Brænderne på oliekedlerne skal kunne brænde med 100 mg CO/normal m3 ved 10 % O2 og tør røggas.*
* *Brænderen på gaskedlen skal kunne brænde med 75 mg CO/normal m3 ved 10 % O2 og tør røggas.*

Virksomheden skal i øvrigt i det daglige arbejde via f.eks. driftrutiner sikre, at emissionen er så lav som mulig.

1. **Lugt**

* *Immisionsbidraget for lugt til omgivelserne må ikke overstige 5 LE/m3 (1 minuts midlingstid).*

1. **Støj**

Brøndby Strand Varmecentral´s samlede bidrag til det ækvivalente, konstante og korrigerede støjniveau overalt i de nedenstående naboområder må ikke overskride følgende værdier:

|  |  |  |  |
| --- | --- | --- | --- |
| **Tidsrum**  **Områdetype** | **mandag-fredag**  **kl. 07.00 - 18.00**  **lørdag**  **kl.07.00 - 14.00** | **mandag-fredag**  **kl. 18.00 - 22.00**  **lørdag**  **kl.14.00 - 22.00**  **søn- og hellig­dage**  **kl. 07.00 - 22.00** | **Alle dage**  **kl. 22.00 - 07.00** |
| **Etageboligområder**  **mod vest** | 50 dB(A) | 45 dB(A) | 40 dB(A) |

I natperioden må maksimalværdien for støjniveauet målt udendørs ikke overstige 55 dB i det mest støjbelastede punkt for etageboliger.

1. **Spildevand**

* Spildevandet skal afledes til det kommunale kloaksystem. *Der stilles med denne godkendelse ingen særskilte krav til spildevandshåndtering.*

1. **Affald og oplag af kemikalier**

* *Affald fra Brøndby Strand Varmecentral forekommer normalt kun i små mængder. Virksomheden kan tage dagrenovations- og erhvervsaffaldet med til Brøndbyvester Varmecentral og bortskaffe det sammen med Brøndby Fjernvarme A.m.b.a´s øvrige affald, såfremt bortskaffelsen i øvrigt sker i henhold til kommunens affaldsregulativer.*
* *Affaldet skal ikke registreres særskilt på varmecentralen. Det samme gælder mindre mængder farligt affald.*

* *Større mængder farligt affald, f.eks. fra rensning af olietank eller lignende, skal bortskaffes særskilt.*
* *Oplag af farligt affald og kemikalier skal ske indendørs på spildbakke, der kan rumme største beholders indhold.*

**6. Olieoplag**

* *Den overjordiske gasolietank på 500 m3 skal være placeret i en tæt grav med afløb. Tankgraven skal kunne rumme tankens indhold, i tilfælde af lækage.*
* *Der skal være sikret mod spild i forbindelse med påfyldning af olietanken, f.eks. med et opsamlingskar under påfyldningsstudsen.*
* *Der skal være mulighed for fjernaflæsning af tankindhold ved påfyldningsstudsen.*
* *Såfremt varmecentralen ønsker en ændring af anlægget, skal dette godkendes af Brøndby Kommune.*
* *Alle olieledninger skal være synlige for inspektion.*

**7. Olieudskiller og pumpebrønde**

* *Afløbet fra tankgraven skal gå til en pumpebrønd (eller lignende) med oliealarm, der i tilfælde af uheld stopper grundvandspumper og som er tilsluttet det centrale SRO-anlæg (der automatisk sender en sms til vagthavende).*
* *Afløbet fra tankgraven skal minimum kunne lukkes manuelt ved hjælp af en ventil. Ventilen skal forsynes med tydelig instruktion for brug.*
* *Afløbet fra kedelcentralen til kloak via olieudskiller og pumpebrønd, skal sikres med oliealarm. Alarmen skal stoppe udpumpning til kloak ved olie i pumpebrønden (eller olieudskilleren) og give alarm til det centrale SRO-anlæg (der automatisk sender en sms til vagthavende). Såfremt en anden løsning ønskes skal denne forinden godkendes af Brøndby Kommune.*

**8. Kontrolvilkår**

**8.1. Generelle kontrolvilkår:**

* *Brøndby Kommune har som tilsynsmyndighed jf. Miljøbeskyttelseslovens kapitel 9 ret til på et hvilket som helst tidspunkt at kontrollere, at ovennævnte vilkår overholdes.*
* *Virksomheden må i øvrigt ikke give anledning til gener, der efter tilsynsmyndighedens vurdering er væsentlige.*
* *Såfremt der udenfor virksomheden konstateres sod/støv, lugt- eller støjgener, der efter tilsynsmyndig­hedens opfattelse kan betegnes som væsentlige, skal der træffes foran­staltninger til nedbringelse af generne efter kommunens afgørelse.*
* *Kommunen kan, hvis det skønnes nødvendigt, forlange luft-, lugt- og støj- målinger/-beregninger. Målingerne/beregningerne skal udføres af et akkrediteret firma til denne type opgave eller en certificeret person (kun for støj), dog maximalt én gang pr. år. Målinger/beregninger skal udføres efter nærmere aftale med kommunen.*
* *Resultaterne af målinger/beregninger skal fremsendes til tilsynsmyndig­heden senest 1 måned efter målingens udførelse.*
* *Virksomheden afholder samtlige udgifter ved ovenstående målinger/beregninger.*

## 8.2 Virksomhedens egenkontrolvilkår.

**8.2.1 Driftjournaler:**

* *Virksomheden skal løbende ajourføre driftsjournalerne, således at den til enhver tid kan dokumentere at egenkontrollen er overholdt.*
* *Journaler, dokumentationsrapporter og kvitteringer vedrørende farligt affald og øvrigt affald, olieudskiller, pumpebrønde, olietankanlæg, og kedel/brænderkontrol skal gemmes i mindst 5 år og skal på forlangende forevises tilsynsmyndigheden.*
* *Journaler skal underskrives af den ansvarlige for arbejdets udførelse.*

### 8.2.2 Kedler:

**Kontinuerlig kedel-/brænderkontrol:**

* *For kedlerne skal følgende parametre kontinuerligt måles og registreres i SRO-anlægget:*

*- Den samlede producerede varmemængde fra kedlerne*

*- Mængde indfyret olie (eller gas) pr. time*

*- Røggastemperatur i afgang fra kedel og i skorsten.*

* *Sod-indholdet i forbrændingsgassen fra hver enkelt kedel overvåges løbende under drift og giver alarm via SRO-anlægget, såfremt sod-indholdet overskrider emissionskravene.*

*Parametrene skal anvendes ved styring af en optimal funktion af kedlerne.*

* *Dokumentation på, at måleudstyr er kalibreret mindst 1 gang pr. år i forbindelse med service af kvalificeret eksternt firma, skal på forlangende forevises tilsynsmyndigheden.*
* *Driftsfejl mv., som kan have miljømæssige konsekvenser, skal føres i driftjournal.*

**Periodisk kedel-/brænderkontrol:**

*Årlig kontrol*

* ***Mindst 1 gang årligt,*** *inden den 1. oktober, skal der udføres serviceeftersyn og eventuel indregulering af brændere. Serviceeftersynet skal omfatte kontrolmåling af CO, O2 og manuel bestemmelse af sodtal.*

*Dette årlige kontroleftersyn skal udføres af kvalificeret servicefirma eller af måleinstitut med speciale indenfor olie- og gasbrændere.*

* ***1 gang årligt****, senest den 1. juli, indsendes oplysninger til tilsynsmyndigheden over antal timer kedelcentralen har været i drift i det forløbne år, udspecificeret på henholdsvis olie- og gasmængder.*

*Rutinemæssig kontrol*

* *Der udføres check af olie- og gasbrændere efter behov, dog udføres rutinemæssige brænderkontroller i fyringssæsonen (dvs. fra 1. oktober til 1. april) med maks. 3 måneders intervaller. Det første interval regnes fra den årlige kontrol og frem.*
* *Den rutinemæssige brænderkontrol mm. skal omfatte:*

*- Opstart af brænder og kedel.*

*- Måling af røggassens indhold af CO og O2.*

*- Manuel bestemmelse af røggassens sodtal.*

*- Kontrol af flammevagt og sodvagt.*

*De rutinemæssige brænderkontroller kan udføres af kvalificeret personale fra Brøndby Fjernvarme A.m.b.a.*

### 8.2.3 Olieoplag

* ***1 gang hver 14. dag*** *kontrolleres visuelt olietank og olieledninger for tegn på utætheder og indføres i driftjournal.*
* *Olietankens indhold kontrolleres ved pejling minimum* ***1 gang hver 14. dag*** *og resultatet sammenholdes med den foregående pejling, aktuelle forbrug og påfyldt mængde olie. Såfremt der er uoverensstemmelse, skal årsagen undersøges. Oplysningerne skal indføres i driftsjournal.*
* *Olietanken og tilhørende ledninger skal på forlangende af tilsynsmyndigheden, tæthedsprøves og inspiceres af en særlig sagkyndig. Dokumentationsrapporten skal fremsendes til Miljøafdelingen inden en måned efter udført arbejde. Tilsynsmyndigheden vurderer, om der skal ske yderligere tiltag eller hvornår næste tæthedskontrol og inspektion skal udføres på baggrund af dokumentationsrapporten.*
* ***Tæthedskontrol og inspektion skal udføres næste gang senest i august 2010.***
* ***Mindst 1 gang årligt*** *skal tankgraven efterses for revner og utætheder og kontrollen indføres driftjournal. Eventuelle revner og utætheder skal udbedres med det samme.*

**8.2.4. Olieudskiller og pumpebrønde**

* *Mindst* ***1 gang hver 14. dag****, skal olieudskilleren og pumpebrøndene kontrolleres for olieindhold. Såfremt der er væsentligt indhold af olie, skal årsagen undersøges og kommunen orienteres. Kontrollen indføres i driftjournal.*
* *Mindst* ***1 gang pr. måned,*** *skal kontrollen tillige omfatte pumpe- og alarm-funktioner samt funktion af afløbsventil fra tankgrav. Kontrollen indføres i driftjournal.*

## 8.2.5 Sikkerhedsforanstaltninger og beredskabsplan

*Virksomhedens processer skal generelt indrettes således, at spild og andet ukontrolleret udslip af forurenende stoffer i videst muligt omfang forhindres og forebygges.*

*Ved spild af farligt affald, olie, kemikalier eller andre rå- og hjælpestoffer på udendørs arealer skal dette omgående søges begrænset, spildet opsamles og areal rengøres. Hvis der er sket spild til kloak, skal dette omgående søges opsuget og kloakken rengøres i samme forbindelse.*

*Akut forurening (spild til kloak eller jordforurening) som følge af driftsuheld eller andet skal straks meddeles til:*

* *Alarm 112*
* *Brøndby Kommunes Miljøafdeling på tlf. 43 28 28 28 indenfor normalarbejdstid.*

*Driftsuheld eller andet, der medfører sodnedfald eller anden unormal luftforurening skal meddeles til Brøndby Kommune Miljøafdeling snarest muligt.*

*Tilsvarende gælder, såfremt der ved inspektioner eller tæthedskontrol konstateres forhold, der kan have givet anledning til forurening af jord eller kloak.*

*Virksomheden skal have en beredskabsplan for uheld. Den skal være lettilgængelig**for personalet, som beskæftiger sig med håndtering af stoffer, der kan give anledning til forurening af jord, pladser spildevands- eller regnvandskloak. Nyt personale skal grundigt instrueres i placering og funktion af sikkerhedssystemer, samt beredskabsplanens øvrige indhold - herunder varsling.*

Vi skal gøre opmærksom på, at afgørelsen er truffet på baggrund af en revurdering af den eksisterende godkendelse, og der derfor ikke gælder en ny retsbeskyttelsesperiode for virksomheden.

**Klagevejledning**

Afgørelsen kan påklages til Miljøklagenævnet. En eventuel klage skal være skriftlig. Klagen skal være

modtaget i Brøndby Kommunes Miljøafdeling senest den 10. december 2009, der er dagen for

klagefristens udløb.[[3]](#footnote-3)

Et eventuelt sagsanlæg skal være anlagt inden 6 måneder efter afgørelsen er modtaget, eller – hvis

sagen påklages – inden 6 måneder efter den endelige afgørelse foreligger.[[4]](#footnote-4)

Hvis der er spørgsmål, er Miljøafdelingen gerne behjælpelig

Endvidere skal det oplyses, at I har ret til aktindsigt [[5]](#footnote-5).

Med venlig hilsen

Kaja Bergøe

Miljømedarbejder

Kopi sendt til:

- Spildevandscenter Avedøre, Kanalholmen 28, 2650 Hvidovre (epost@spvand.dk)

- Miljøcenter Roskilde, Ny Østergade 7-11, 4000 Roskilde (post@ros.mim.dk)

- Embedslægeinstitutionen, Borups alle 177,4, 2400 København NV. (hvs@sst.dk)

- Danmarks Naturfredningsforening, Masnedøgade 20, 2100 København Ø. (dn@dn.dk)

- Friluftsrådet, Scandiagade 13, 2450 København SV. (fr@friluftsraadet.dk)

1. Miljøstyrelsens Bekendtgørelse nr. 1640 af 13. december 2006 om godkendelse af listevirksomhed [↑](#footnote-ref-1)
2. ## Miljøstyrelsens Bekendtgørelse nr. 808 af 25. september 2003, om begrænsning af visse luftforurenende emissioner fra store fyringsanlæg.

   [↑](#footnote-ref-2)
3. I henhold til § 93, stk. 1 i Miljøbeskyttelsesloven nr. 1757 af 22/12 2006 [↑](#footnote-ref-3)
4. I henhold til § 101, stk. 1 i Miljøbeskyttelsesloven nr. 1757 af 22/12 2006 [↑](#footnote-ref-4)
5. I henhold til § 9 i Forvaltningslov nr. 1365 af 7. december 2007. [↑](#footnote-ref-5)